laion/Wikipedia-Exotic huggingface dataset:
אליזבת אמה סויר

אליזבת אמה סויר (באנגלית: Emma Soyer‏; 5 בספטמבר 1813 – 30 באוגוסט 1842) הייתה ציירת צבעי שמן אנגליה, אשר הייתה ידועה בעיקר בתור אמה ג׳ונס או אמה סויר. אליזבת אמה ג'ונס נולדה בלונדון בשנת 1813, ולמדה צרפתית, איטלקית ומוזיקה. בגיל צעיר מאוד היא הפכה לתלמידה של הצייר הבלגי פרנסואה סימונאו (1783–1859), שב-1820 נשא לאישה את אמה שלה. כשגילה כי לאמה יש כישרונות ציור, הקדיש סימונאו את כל זמנו להוראתה, ולפני גיל שתים עשרה היא "ציירה יותר ממאה דיוקנאות בנאמנות גדולה". היא גם הפכה לפסנתרנית מוכשרת בהדרכתו של ז'אן אנקוט. ב-12 באפריל 1837 היא נישאה לאלכסיס סוייר, השף במועדון הרפורמים. לאחר מכן היא הפנתה את תשומת לבה לציור פורטרטים בשמן, ועם סימונאו נסעה ברחבי אנגליה ועבדה בקנטרברי, רמגסייט ושרוסברי וצברה פופולריות רבה. עם שובה ללונדון הפיקה את "הילד העיוור", וציורים אחרים. ב-1842 השלימה את עבודתה האחרונה, "שני נערי האורגן". היא גם הציגה שני ציורים בסלון פריז של 1842. דיוקנה של סויר נחקק על ידי הנרי בריאן הול. ב-29–30 באוגוסט 1842 היו לה סיבוכים בזמן ההריון והיא מתה באותו לילה במגוריה ליד צ'רינג קרוס, לונדון. היא נקברה בבית הקברות קנסל גרין, לונדון ב-8 בספטמבר, שם הקים בעלה אנדרטה גדולה לזכרה. בין 1823 ל-1843 ארבע עשרה מתמונותיה הוצגו באקדמיה המלכותית לאמנויות (RA), שלושים ושמונה הוצגו במוסד הבריטי, וארבע עשרה בגלריה של החברה המלכותית של האמנים הבריטים (RBA) שברחוב סאפוק, לונדון. ביוני 1848 מאה וארבעים מיצירותיה הוצגו בבזאר של הנסיך מוויילס והודפס קטלוג. שניים מיצירותיה, נחרטו על ידי ז'רארד. בפריז, שבה הוצגו רבות מתמונותיה, המוניטין שלה היה גבוה יותר מאשר בארץ הולדתה. אלקסי סואייה, 1843 שני ילדים "שחורים", 1830 מארי טליוני, 1840 מדיה וקבצים בנושא אליזבת אמה סויר בוויקישיתוף אליזבת אמה סויר, באתר "Find a Grave" (באנגלית) Ruth Cowen (2010). Relish: The Extraordinary Life of Alexis Soyer, Victorian Celebrity Chef. Orion Publishing. Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club Alexis Benoît Soyer - National Portrait Gallery, www.npg.org.uk (באנגלית) Paths of Glory. Friends of Kensal Green Cemetery. 1997. p. 94. Boase, George Clement (1898). "Soyer, Elizabeth Emma" . In Lee, Sidney (ed.). Dictionary of National Biography. 53. London: Smith, Elder & Co.
מי תאהב

"מי תאהב" הוא שיר שהוקלט על ידי הזמרת הישראלית שרית חדד. השיר יצא לאור ב-28 בנובמבר 2021, על ידי חברת התקליטים שרית חדד הפקות, כסינגל שלא מתוך אלבום. את השיר כתבו תמר יהלומי ויונתן קלימי, שגם הפיקו אותו. "מי תאהב" הוא מעין בלדה מזרחית העוסקת במערכת יחסים שהתפרקה. השיר הגיע למקום השישי במדיה פורסט. השיר נכתב על ידי תמר יהלומי ויונתן קלימי והופק על ידי אותם השניים גם כן. בסרוגים פרסמו כתבה אודות "מי תאהב" וציינו שהוא "מרגש". בישראל היום כתבו שהשיר "ממשיך לעסוק בענייני הלב", תוך שכינו אותו כ"בלדה חורפית". ב-Ice פורסם ששירה של חדד היה הדבר השלישי המחופש ביותר בגוגל ישראל ביממה בה יצא. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50,000 השמעות. הווידאו קליפ הרשמי של השיר פורסם ב-28 בנובמבר 2021, ביום יציאתו של "מי תאהב" כסינגל. מבקרי מוזיקה שונים ציינו כי הקליפ של "מי תאהב" הוא העתק מדויק של "Easy on Me" של הזמרת-יוצרת הבריטית אדל. במאקו פרסמו כתבה הכוללת בתוכה פריימים שונים מתוך הקליפים שהושוו אחד לשני, בשל דמיונם הרב. נכון לאפריל 2022, מונה הצפיות של הקליפ עומד על למעלה מ-2.5 מיליון צפיות. סרטון השיר "מי תאהב" באתר יוטיוב קשת ברגסון, ‏"מי תאהב"| שרית חדד בסינגל מרגש, באתר "סרוגים", 28 בנובמבר 2021 שרית חדד - מי תאהב (prod. By Tamar Yahalomy & Yonatan Kalimi), נבדק ב-2021-12-11 niv the tool, המצעד השבועי של מדיה פורסט, באתר mediaforest-group צפו: שרית חדד בקליפ חדש יאיר מור, רונאלדו הפסיד אתמול למסי פעמיים, באתר אייס, 30 בנובמבר 2021 מי תאהב, 2021-11-25, נבדק ב-2021-12-11 דור מאיר מועלם, ‏שחור על גבי לבן, פריים לצד פריים, באתר ‏מאקו‏, 29 בנובמבר 2021
Commvault

קומוולט (באנגלית: Commvault) היא חברת אבטחת מידע אמריקאית, העוסקת בפיתוח תוכנה לגיבוי, שחזור ושכפול נתונים ומספקת פתרונות להתאוששות מאסון. מטה החברה ממוקם בניו ג'רזי, ארצות הברית והיא מעסיקה כ-2,500 עובדים. לקומוולט שיתוף פעולה עסקי עם חברות שונות במשק וביניהן: סיסקו, מיקרוסופט, גוגל, היולט פקארד ו-IBM. חברת קומוולט הוקמה בשנת 1988, כקבוצת פיתוח במעבדות בל במטרה לנהל נתונים, לגבות נתונים ולשחזר אותם. בשנת 1996, הפכה לחברה עצמאית. בחודש מרץ 1988, מינתה החברה את בוב האמר (Bob Hammer) למנכ"ל החברה. בשנת 2000, שחררה אל השוק מספר מוצרים לניהול שרתי אחסון על הרשת. בשנת 2006, החלה להיסחר בבורסה לניירות ערך, נאסד"ק, תחת השם CLVT. בשנת 2008, שחררה אל השוק שירות לניהול אחסון בצורה מרוחקת. בשנת 2013, העבירה את המטה שלה אל העיר טינטון פולס (Tinton Falls) במתחם ששויו 146 מיליון דולר. בשנת 2019, מינתה החברה את סנג'אי מירצ'נדאני (Sanjay Mirchandani) למנכ"ל החברה. לחברת קומוולט מספר מוצרים עיקריים: Backup & Recovery - ניהול נתונים, גיבויים וביצוע שחזורים. Disaster Recovery - ניהול תהליכי המשכיות עסקית, שכפול נתונים וביצוע שחזור על פי סביבות. HyperScale X - הגנה על נתונים ומערכות קבצים. Metallic - שירות גיבוי ושחזור לשירותי תוכנה כשירות (SaaS). מדיה וקבצים בנושא Commvault בוויקישיתוף אתר האינטרנט הרשמי של Commvault (באנגלית) Commvault, ברשת החברתית אקס (טוויטר) Commvault, ברשת החברתית אינסטגרם פרופיל מניית Comvault, באתר investing.com Commvault’s new Metallic service promises easier backup for midmarket firms, SiliconANGLE, ‏2019-10-14 (באנגלית אמריקאית) Commvault adds SaaS backup subsidiary Metallic, SearchDataBackup (באנגלית) Q&A: Commvault, HPE partner for out-of-the-box backup and recovery solutions, SiliconANGLE, ‏2019-10-25 (באנגלית אמריקאית) Matt Brown, 5 Things Solution Providers Need To Know About Commvault's ScaleProtect With Cisco UCS, CRN, ‏2017-11-01 (באנגלית) CommVault Files for IPO, Enterprise Storage Forum, ‏2006-03-20 (באנגלית אמריקאית) Chris Mellor, Commvault’s Bob Hammer has his head in the clouds. Actually, that's a good thing, www.theregister.com (באנגלית) Commvault CEO Hammer says goodbye, prepares handoff, SearchDataBackup (באנגלית) Inc Editorial, CommVault Offers Remote Operations Management Service - Data Storage - Management Service, Inc.com, ‏2008-01-28 (באנגלית) Michael L. Diamond, Commvault in Tinton Falls: How it beat the odds, Asbury Park Press (באנגלית אמריקאית) Bloomberg - Are you a robot?, www.bloomberg.com
דאובה

האם התכוונתם ל... אורי דאובה – איש צבא ישראלי דייוויד דאובה – חוקר משפט יהודי חנוך דאובה – איש צבא ישראלי ניב דאובה – איש צבא ישראלי שר באהדור דאובה – פוליטיקי נפאלי
אנה קאת'קארט

אנה קאת'קארט (באנגלית: Anna Cathcart; נולדה ב-16 ביוני 2003) היא שחקנית קנדית. קאת'קארט נולדה ב-16 ביוני 2003 וגדלה בוונקובר, קנדה. היא מגדירה את עצמה כ"חצי סינית חצי אירית". יש לה אחות, הגדולה ממנה בחמש שנים. היא סיימה את לימודיה בבית הספר התיכון ע"ש סר וינסטון צ'רצ'יל (אנ') בוונקובר בשנת 2021. היא תיארה את חווית בית הספר שלה כ"כמו שיש שתי עבודות במשרה מלאה בבת אחת". החל משנת 2023, קאת'קארט לומדת באוניברסיטת קולומביה הבריטית, בחוג לסוציולוגיה עם התמחות בכתיבה יוצרת. היא החלה לשחק בפרסומות בגיל שבע. בגיל 11 היא התחילה לשחק בסדרת הטלוויזיה הקנדית "Odd Squad" את הסוכנת אולימפיה לצד אייזק קרגטן ששיחק את הסוכן אוטיס. באותה שנה היא שיחקה גם בסרט "Odd Squad: The Movie", אשר מבוסס על הסדרה. על תפקידה בסרט קיבלה את פרס טלוויזיה קנדית. בשנת 2017 השתתפה בסרט "היורשים 2" של ערוץ דיסני, בו גילמה את דיזי טרמיין, בתה של דריזלה טרמיין, אחותה החורגת של סינדרלה, ונכדתה של ליידי טרמיין. היא חזרה לגלם את הדמות גם בסרט השלישי בסדרה "היורשים 3" בשנת 2019, ובספיישל "היורשים: החתונה המלכותית" בשנת 2021. בשנת 2018 קאת'קארט הופיעה בסרט "לכל הנערים שאהבתי" שהוקרן בנטפליקס. בשנת 2020 היא השתתפה בסרט ההמשך "לכל הנערים: נ.ב. אני עדיין אוהבת אותך", ובשנת 2021 השתתפה בסרט השלישי בסדרה "לכל הנערים: לעולם ועד". בשנת 2021 קאת'קארט השתתפה בסרט "ספין" ובשנת 2023 שיחקה בסדרה "באהבה, קיטי". אנה קאת'קארט, ברשת החברתית אקס (טוויטר) אנה קאת'קארט, ברשת החברתית אינסטגרם אנה קאת'קארט, ברשת החברתית טיקטוק אנה קאת'קארט, במסד הנתונים הקולנועיים IMDb (באנגלית) אנה קאת'קארט, באתר MusicBrainz (באנגלית) The Real Kitty From 'To All The Boys', Anna Cathcart, Has The Cutest Stories Of Hanging With Lana Condor & Noah Centineo, Bustle (באנגלית)
סרגיי ריאבקוב

סרגיי אלכסייביץ' ריאבקוב או רייבקוב (ברוסית: Серге́й Алексе́евич Рябко́в; נולד ב-8 ביולי 1960, לנינגרד) הוא דיפלומט רוסי, המכהן כסגן שר החוץ של רוסיה מאז 15 באוגוסט 2008. הוא בוגר המכון הממלכתי המוסקבאי ליחסים בינלאומיים של משרד החוץ של ברית המועצות משנת 1982. דובר אנגלית ודנית שוטפת. מאז 1982 הוא משרת בשירות החוץ הדיפלומטי של רוסיה. עבד בתפקידים דיפלומטיים שונים במשרד החוץ. מ-1995 עד 1999, הוא היה ראש מדור OSCE של המחלקה לשיתוף פעולה אירופי של משרד החוץ הרוסי. מ-2002 עד 2005, הוא שירת בוושינגטון די. סי. כיועץ בשגרירות הפדרציה הרוסית בארצות הברית. מ-2005 עד 2008 שימש כמנהל המחלקה לשיתוף פעולה אירופי של משרד החוץ הרוסי. מאז 15 באוגוסט 2008 מכהן בתפקיד סגן שר החוץ של הפדרציה הרוסית. במסגרת תפקידו מפקח על נושאי היחסים הדו-צדדיים עם מדינות אמריקה, אי-הפצה ופיקוח על נשק, תוכנית הגרעין האיראנית והשתתפות הפדרציה הרוסית באיחוד BRICS. הוא נשוי ואב לשניים. מדיה וקבצים בנושא סרגיי ריאבקוב בוויקישיתוף ביוגרפיה באתר משרד החוץ הרוסי  Указ Президента Российской Федерации от 15 августа 2008 года № 1224 סגן שר החוץ הרוסי: "לא מצפים לדברים טובים מביידן, זה ברור" סרגיי רייבקוב: ארצות הברית הגבירה הניסיונות לגייס דיפלומטים ממדינתנו סגן שר החוץ הרוסי: לא ממעיטים בעובדה שיש להבטיח את ביטחון ישראל רוסיה תסכים לבחון הסכם גרעין חדש ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Lonely Tears in Chinatown

Lonely Tears in Chinatown הוא הסינגל השמיני של הצמד הגרמני מודרן טוקינג, שיצא כחלק מאלבום האולפן הרביעי שלו, In the Middle of Nowhere. השיר יצא לאור בשנת 1987 כסינגל רשמי מתוך האלבום בספרד בלבד. הוא זכה להצלחה במצעד הסינגלים הספרדי והגיע למקום התשיעי בשיאו. 7" (Hansa 108 838) (BMG) "Lonely Tears in Chinatown" –‏ 3:49 "Give Me Peace on Earth" – 4:11 12" (Hansa 608 838) (BMG) "Lonely Tears in Chinatown" –‏ 3:49 ""Give Me Peace on Earth" – 4:11 מידע על היצירה "Lonely Tears in Chinatown" באתר Discogs Modern Talking - Lonely Tears In Chinatown, Discogs (באנגלית) Lonely Tears In China Town, web.archive.org, ‏2002-11-18
כלואים (סדרת טלוויזיה)

כלואים / מאסר (באנגלית: Time) היא סדרת דרמה בת שתי עונות שבכל אחת מהן שלושה חלקים, שכתב ג'ימי מקגוורן וביים לואיס ארנולד. בסדרה מככבים שון בין וסטיבן גראהם. שידור הבכורה של העונה הראשונה היה ב-6 ביוני 2021 בערוץ BBC One, ושל העונה השנייה ב-29 באוקטובר 2023. בעברית קיבלה הסדרה שני שמות שונים ב-yes היא נקראת "מאסר", ואילו ב-HOT היא נקראת "כלואים". מארק קובדן נכלא בפעם הראשונה, הוא אכול רגשות אשמה על הפשע שביצע, ומתקשה להתרגל לחיים בבית הסוהר. הוא פוגש את אריק מקנאלי, סוהר הגון שמנסה בכל כוחו להגן על האסירים שבהשגחתו. אבל כשאסירים מסוכנים מזהים את חולשותיו, אריק נאלץ לבחור בין עמידה על עקרונותיו לבין הגנה על בני משפחתו. שון בין – מארק קובדן סטיבן גראהם – אריק מקנלי ג'יימס נלסון-ג'ויס – ג'ונו נביל אלואהבי – פאטרסון נטלי גאווין – ג'רדין האנה וולטרס – סוניה מקנלי נדין מרשל – אליסיה קובדן ג'ק מקמולן – דניאל סו ג'ונסטון – ג'ון קובדן דייוויד קלדר – ג'ון קובדן ג'ונתן הרדן – ברנדן מרפי שיבון פינרן – מארי-לואיס קאדיף קירוואן – פיט אניירין ברנרד – ברנרד טרנס מיינארד – קאוואנה / "קאב" קווין הארווי – פול מקאדמס קאל מק'אנינץ' – גלבריית' בריאן מקארדי – ג'קסון ג'ונס מייקל סוקה – קני מדוז בובי סקופילד – באז הסצנות באגפים ובתאי הכלא צולמו בכלא שרוסברי, שיצא משימוש ב-2013. רוב אתרי הצילומים היו בעיר ליברפול. הצילומים בליברפול כללו את שאר חלקי בית הסוהר בשילוב עם אולמות משפט, תחנות משטרה, ומבני חינוך. צילומי חוץ נערכו בין השאר בגשר Silver Jubilee בווידנס וב-Southport Pier. "כלואים", במסד הנתונים הקולנועיים IMDb (באנגלית) "כלואים", באתר Rotten Tomatoes (באנגלית) "כלואים", במסד הנתונים הקולנועיים KinoPoisk (ברוסית) חן חדד, בשלושה פרקים בלבד יש בה עלילה לופתת יותר מסדרות שנמשכות שנים, באתר הארץ, 15 בנובמבר 2021 דורון ברוש, ‏"כלואים": תנו לבריטים טלוויזיה, והם יעשו אותה הכי טוב שאפשר, באתר מעריב אונליין, 20 בנובמבר 2021 ניר וולף, מאחורי הסורגים של הלב: "מאסר"/"כלואים" מציגה רוצחים כבני אדם, באתר ישראל היום, 15 בנובמבר 2021 ניר וולף, מאחורי הסורגים של הלב: "מאסר"/"כלואים" מציגה רוצחים כבני אדם, באתר ישראל היום, 15 בנובמבר 2021 Vassell, Nicole (4 ביוני 2021). "Time release date: Cast, plot and trailer for new BBC One series". Radio Times. נבדק ב-7 ביוני 2021. {{cite web}}: (עזרה) Schwab Dunn, Billie (6 ביוני 2021). "Time review: Sean Bean's prison drama is a hard watch – but worth every minute". Metro. נבדק ב-7 ביוני 2021. {{cite news}}: (עזרה) Chilton, Louis (4 ביוני 2021). "Time: Cast of BBC prison drama endured Covid scares and real prison experiences". The Independent. נבדק ב-7 ביוני 2021. {{cite news}}: (עזרה) Lally, Kate (6 ביוני 2021). "BBC's Time viewers are all hoping for one thing from tonight's show". Liverpool Echo. נבדק ב-7 ביוני 2021. {{cite news}}: (עזרה) Carr, Flora (4 ביוני 2021). "Where is Time filmed? All the locations in the BBC drama". Radio Times. נבדק ב-14 ביוני 2021. {{cite web}}: (עזרה)
Jet Airliner

"Jet Airliner" הוא הסינגל התשיעי של הצמד הגרמני מודרן טוקינג, שיצא כחלק מאלבום האולפן החמישי שלו, Romantic Warriors. השיר יצא לאור ב-18 במאי 1987 על ידי חברות התקליטים אריולה רקורדס וברטלסמן מיוזיק גרופ כסינגל המוביל מתוך האלבום. "Jet Airliner" הגיע למקום השלישי בספרד. 7" Single Hansa 109138 "Jet Airliner" –‏ 4:16 "Jet Airliner" (Instrumental) – 3:50 12" Maxi Hansa 609138 "Jet Airliner" (Fasten-Seat-Belt-Mix) –‏ 5:33 ""Jet Airliner" (Instrumental) – 3:50 "Jet Airliner" –‏ 4:16 מידע על היצירה "Jet Airliner" באתר Discogs Modern Talking - Jet Airliner, Discogs (באנגלית) Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2.
אברהם סולומון

אברהם סולומון (באנגלית: Abraham Solomon‏; 7 במאי 1823 – 19 בדצמבר 1862) היה צייר יהודי-בריטי. נולד כבנו השני של מייקל (מאייר) סולומון, יצרן כובעים ואשתו קתרין, בבישופגייט במזרח לונדון. אביו היה מהיהודים החשובים בלונדון. שניים נוספים מבני המשפחה הפכו לאמנים. האח צעיר ביותר, סיימון סולומון, זכה להערכה רבה כמקורב של האחווה פרה-רפאליטים והציג באקדמיה המלכותית מ-1858 עד 1872; רישומי העפרון המאוחרים שלו עדיין פופולריים. השנייה הייתה אחותו רבקה סולומון, ציירת מוערכת אותה הוא לימד לצייר. בגיל שלוש עשרה הפך אברהם לתלמיד בבית הספר לאמנות של סאס בבלומסברי, ובשנת 1838 זכה במדליית הכסף באגודה לאמנויות עבור ציור מפסל. בשנת 1839 הוא נרשם כסטודנט של האקדמיה המלכותית, וקיבל באותה שנה מדליית כסף על ציור של עתיקות, ובשנת 1843 מדליה נוספת על ציור מהחיים. סולומון נפטר בצרפת, ממחלת לב, ב-19 בדצמבר 1862, באותו יום בו נבחר לעמית באקדמיה המלכותית. הוא התחתן ב-10 במאי 1860 עם אלה, אחותו של ד"ר ארנסט הארט. עבודתו הראשונה שהוצגה, "רב מסביר את כתבי הקודש", הופיעה באגודת האמנים הבריטים ב-1840, ובשנה שלאחר מכן שלח לאקדמיה המלכותית את "סבתא שלי" וסצנה מתוך "המשרתת היפה מפרת' של סר וולטר סקוט". אחריהם (באקדמיה) הגיעה דיוקן של הכומר מוויקפילד ב-1842, וכך בהמשך הציג באקדמיה בקביעות. ב-1852 הציג באקדמיה סצנה מתוך "טרטיף" של מולייר ובשנת 1853 את הציור "ברונטה ופיליס". בשנת 1854, הוא שלח לאקדמיה את הציור "מחלקה ראשונה: הפגישה", "מחלקה השנייה: הפרידה". שני הציורים נחרטו על ידי ויליאם הנרי סימונס ב-1857, והוכיחו על התקדמות רבה ביצירתו של סולומון. הם מראים את מקוריות התפיסה ועיצוב של האמן, שלא ניכרת בעבודותיו המוקדמות יותר. מדיה וקבצים בנושא אברהם סולומון בוויקישיתוף Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club. Graves, Robert Edmund, Solomon, Abraham, Dictionary of National Biography, 1885-1900 Volume 53
In 100 Years...

"In 100 Years..." (בעברית: "בעוד 100 שנים...") הוא הסינגל ה-11 של הצמד הגרמני מודרן טוקינג, שיצא כחלק מאלבום האולפן השישי שלו, In the Garden of Venus. השיר יצא לאור ב-9 בנובמבר 1987 על ידי חברות התקליטים אריולה רקורדס וברטלסמן מיוזיק גרופ כסינגל המוביל מתוך האלבום. "In 100 Years..." הגיע למקום הרביעי בספרד. "In 100 Years..." הוא השיר האחרון שהוציא הצמד עד שנת 1998, בו חזר עם החידוש ללהיט "You're My Heart, You're My Soul '98". 12" Maxi Hansa 609 543 ""In 100 Years..." (Long Version – Future Mix) –‏ 6:39 ""In 100 Years..." (Part I) –‏ 3:58 ""In 100 Years..." (Part II) –‏ 4:06 7" Single Hansa 109 543 ""In 100 Years..." (Part I) –‏ 3:58 ""In 100 Years..." (Part II) –‏ 4:06 סרטון השיר "In 100 Years..." באתר יוטיוב Modern Talking – In 100 Years ... (1987, Vinyl) (באנגלית), נבדק ב-2021-12-11 Salaverri, Fernando (September 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2. Modern Talking – You're My Heart, You're My Soul 1998 (1998, CD) (באנגלית), נבדק ב-2021-12-11
קפה אלהמברה

קפה אלהמברה הוא שיר שהוקלט על ידי הזמרת הישראלית מרגלית צנעני, מתוך אלבום האולפן התשיעי שלה, חופשי (1997). השיר יצא לאור בינואר 1997, על ידי חברות התקליטים מגנט הפקות והד ארצי, כסינגל השלישי מתוך האלבום, בסמוך ליציאת הסינגל "ציפיות". השיר הגיע למקום התשיעי ברשת ג' ולמקום ה-36 במצעד השנתי של התחנה. השיר נכתב על ידי רחל שפירא, הולחן על ידי מרגלית צנעני והופק על ידי ירוסלב יעקובוביץ'. בדצמבר 2018 פורסם בעמוד הפייסבוק של כאן גימל הופעה של צנעני עם השיר, שהתקיימה בעבר והוצגה לראשונה באינטרנט, לכבוד יום הולדתה ה-70. השיר הופץ כסינגל רשמי מתוך חופשי, על מנת לעזור בקידום המסחרי שלו. ב-2 ביוני 1997 ביצעה מרגלית צנעני את "קפה אלהמברה"; אותה ההופעה הועלתה ליוטיוב כמה עשורים לאחר מכן. "קפה אלהמברה" לא הועלה באופן רשמי לערוץ היוטיוב שלה מרגלית צנעני, אך בשנת 2015 הועלה אודיו לא רשמי שלו ליוטיוב. סרטון השיר "קפה אלהמברה" באתר יוטיוב קפה אלהמברה – פזמונט, באתר pizmonet.co.il מרגלית צנעני ציפיות, נבדק ב-2021-12-11 תשנ"ז – פזמונט, באתר pizmonet.co.il מרגלית צנעני קפה אלהמברה, נבדק ב-2021-12-11 מרגלית צנעני – קפה אלהמברה (CD) (באנגלית), נבדק ב-2021-12-11 מרגלית צנעני - קפה אלהמברה (זמרת הארץ, 02.06.1997), נבדק ב-2021-12-11 שיר ישראלי - רון בכר - קפה אלהמברה - מרגלית צנעני -רחל שפירא - מרגלית צנעני - Margalit Tsanani -, נבדק ב-2021-12-11
Way 2 Sexy

Way 2 Sexy הוא שיר שהוקלט על ידי הראפר הקנדי דרייק, ובהשתתפות הראפרים האמריקאים פיוצ'ר ויאנג ת'אג. השיר יצא לאור ב-3 בספטמבר 2021, על ידי חברות התקליטים ריפבליק רקורדס ו-OVO סאונד, כסינגל המוביל מתוך האלבום. את השיר כתבו השלושה ביחד עם פזמונאים נוספים. השיר הגיע למקום הראשון במצעד הבילבורד הוט 100. השיר נכתב על ידי דרייק, פיוצ'ר, יאנג ת'אג, TM88, לסידני רגלנד, פרד פיירבראס, ריצ'רד פיירבראס ורוברט מנזולי והופק על ידי TM88 וטו דופ. על פי השמועות, "Way 2 Sexy" היה במקור אמור לצאת ב-27 באוגוסט 2021, כדי להוות תחרות לקניה וסט שהיה צריך להוציא באותה העת את אלבומו, Donda. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-225 מיליון השמעות. הווידאו קליפ הרשמי של "Way 2 Sexy" פורסם באותו היום ש-Certified Lover Boy יצא לאור. הוא בוים על ידי דייב מאיירס, שגם ביים את "Laugh Now Cry Later" של דרייק. הקליפ נפתח בכיתוב "צפייה חוזרת עלולה להוביל להריון" ("Repeat viewing may lead to pregnancy") ובהמשך לכך, ניתן לראות את דרייק. נכון לדצמבר 2021, מונה הצפיות של הקליפ עומד על למעלה מ-65 מיליון צפיות. מילות השיר "Way 2 Sexy" באתר Genius סרטון השיר "Way 2 Sexy" באתר יוטיוב דרייק, פיוצ'ר, יאנג ת'אג, TM88, לסידני רגלנד, פרד פיירבראס, ריצ'רד פיירבראס, רוברט מנזולי Drake (Ft. Future & Young Thug) – Way 2 Sexy, נבדק ב-2021-12-11 Drake, Billboard (באנגלית אמריקאית) HipHopDX - https://hiphopdx.com, Drake, Future + Young Thug Get 'Way 2 Sexy' For New Video With Help From NBA Star Kawhi Leonard, HipHopDX, ‏2021-09-03 Shawn Grant, Drake Reportedly to Release New Single "Too Sexy", The Source, ‏2021-08-26 (באנגלית אמריקאית) Way 2 Sexy (with Future & Young Thug), 2021-09-03, נבדק ב-2021-12-11 Condé Nast, Drake Shares Ridiculous New Video for “Way 2 Sexy”, Pitchfork, ‏2021-09-03 (באנגלית אמריקאית) Drake ft. Future and Young Thug - Way 2 Sexy (Official Video), נבדק ב-2021-12-11 ARIA Top 40 HIP HOP/R&B Singles Chart, www.aria.com.au (באנגלית) IFPI Charts, web.archive.org, ‏2021-12-07
יעקב מוזר

יעקב מוזר (מגרמנית: Jacob Moser;‏ 28 בנובמבר 1839 – 1922) היה איש עסקים, נדבן, שופט וראש עיריית ברדפורד שבאנגליה. נודע כתורם שמימן את בנייתה של הגימנסיה הרצליה בתל אביב. מוזר היה ממוצא יהודי-גרמני ונולד בעיר קפלן, במחוז שלזוויג-הולשטיין, אז חלק מדנמרק[דרוש מקור]. בצעירותו בילה כמה שנים בהמבורג ובפריז, והגיע לברדפורד ב-1863. בתשע שנותיו הראשונות שם עבד במשרדי פירמות שונות, ובשנת 1872 הפך לשותף, ולבסוף למנהל הראשי במשרד אדלשטיין ומוזר ושות', שהתפתח והפך לאחד מייצואני הטקסטיל הגדולים של ברדפורד. בתור נדבן, העביר מוזר במהלך חייו לפי הערכות סכום כולל של 750,000 פאונד למטרות שונות ולארגוני צדקה. לצד עבודתו בעסקי ייצוא הטקסטיל, היה מוזר מייסד ארגון הצדקה של ברדפורד, נוסף על ארגוני סיוע שונים שהקים. ב-1882 היה מעורב בהקמת בית הספר הטכני של ברדפורד. החל מ-1883 כיהן במועצת המנהלים של המרפאה המקומית, ותרם 5,000 פאונד לקרן לבניית בית חולים חדש. בשנת 1898 סיפק 10,000 לירות שטרלינג לטובת הקמת קרן סיוע לזקנים וחלשים בעיר. הוא תמך בבית החולים המקומי לילדים, ותרם 12,000 ספרים לספרייה המרכזית של ברדפורד. ב-1896 הצטרף למועצת העיר ברדפורד כחבר עצמאי ברובע Manningham, ומאז כיהן בתפקידי ציבור שונים. ב-1910 נבחר ללורד ראש עיריית ברדפורד, שהקנה לו גם תפקיד שיפוטי ראשי. בנוסף, היה ממייסדי בית הכנסת הרפורמי של ברדפורד, וגילה אהדה לתנועה הציונית הצעירה. ב-1908 השתתף מוזר בקונגרס הציוני השמיני בהאג שבהולנד, בראשותו של נשיא ההסתדרות הציונית דוד וולפסון, מחליפו של הרצל. לקונגרס הגיעו גם אנשי הגימנסיה הרצליה מאחוזת בית (לימים: תל אביב), חיים בוגרשוב, בן ציון מוסינזון ומנחם שינקין, ובעידודם ובהשפעתו של ארתור רופין, הסכים מוזר לספק את הסכום להקמת בניין הגימנסיה הרצליה, בתמורה להנצחתו. הבניין נבנה על מגרש שתרמה הקרן הקיימת לישראל. אבן הפינה הונחה ב-1909, והבניין נחנך ב-1910, על שמו של מוזר. "Jacob Moser 1839-1922". Making Their Mark: Bradford Jewish. The Jewish connection!, BBC, נבדק ב-12 באוגוסט 2011 {{citation}}: (עזרה) חנית בנגלס-קויפמן ויובל דרור, ד"ר יהודה מטמן-כהן, מייסד הגימנסיה הרצליה ויזם ציוני עירוני, דור דור נ"ה, תשפ"א 2021
נבחרת סן מרינו בכדורסל

נבחרת סן מרינו בכדורסל (באיטלקית: Nazionale di pallacanestro di San Marino) היא נבחרת הכדורסל הלאומית של סן מרינו, המנוהלת על ידי התאחדות הכדורסל של סן מרינו. הדירוג הנוכחי של נבחרת סן מרינו ברשימת הדירוג של פיב"א לנבחרות גברים, הוא המקום ה-116 בעולם, נכון ל-10 באוגוסט 2024, עלייה של 3 מקומות לעומת דירוג קודם. הנבחרת מתחרה באליפות אירופה בכדורסל למדינות קטנות ובמשחקי מדינות אירופה הקטנות. דירוג לנבחרות לאומיות גברים באתר פיב"א
חומות חימר

"חומות חימר" הוא אלבום האולפן החמישי של הזמרת הישראלית מרגלית צנעני. האלבום יצא לאור בהוצאת חברת התקליטים האחים ראובני, בסוף שנת 1990. האלבום היווה המשך אומנותי וסגנוני לאלבום מנטה (1989) בשילוב של עיבודי רוק אנד רול ונשמה. שלושה משירי האלבום הצליחו להיכנס למצעד הפזמונים השבועי של רשת ג'. "שחור הוא הצבע" נכנס למצעד ב-21 באוגוסט 1990 במקום ה-27. בשבוע העוקב הוא ירד למקום 40, ואחר כך יצא מהמצעד. השיר השני, "צל על פני העשב", הגיע בשבוע הראשון לכניסתו למצעד למקום ה-20, ובשבוע העוקב אף עלה למקום התשיעי. ב-8 בינואר 1991 נכנס השיר, "חומות חימר", למצעד במקום ה-18. באותו הזמן ירד "צל על פני העשב" למקום ה-31. ב-12 בפברואר אותה השנה הגיע "חומות חימר" למקום ה-16 – המיקום הגבוה ביותר אליו הגיע. ב-19 בפברואר, לאחר תשעה שבועות רצופים בדירוגים, יצא "צל על פני העשב" מהמצעד. בשבוע הבא יצא גם השיר "חומות חימר" מהמצעד. עיבודים: ירוסלב יעקובוביץ' תופים וכלי הקשה: איקי לוי ומאיר ישראל גיטרה בס: מיכה מיכאל ומשה דוידסון גיטרה חשמלית ואקוסטית: שמוליק בודגוב קלידים: אייל קליין סקסופון: ירוסלב יעקובוביץ' כלי נשפיה: אברהם פלדר ומיכה דייוויס קולות רקע: חני בודגוב ומני בגר הוקלט באולפני "זא-זא", אפריל – נובמבר 1990 טכנאי הקלטה: אמנון ילון מיקס באולפני "העוגן" טכנאי מיקס: יאיר ניסימוב עיצוב: ויויאן סהר השיר "רוני" נכתב לזכרו של נגן התופים וכלי הקשה רוני בוני, שהיה אחד ממלוויה בהופעות של צנעני. רוני בוני נהרג בתאונת דרכים באותה השנה. האלבום חומות חימר באתר ספוטיפיי האלבום חומות חימר באתר אפל מיוזיק ספוטיפיי, חומות חימר - מרגלית צנעני, ‏1990 המצעד השבועי של רשת ג' מתאריך 21 באוגוסט 1990, פזמונט המצעד השבועי של רשת ג' מתאריך 28 באוגוסט 1990, פזמונט המצעד השבועי של רשת ג' מתאריך 27 בנובמבר 1990, פזמונט המצעד השבועי של רשת ג' מתאריך 4 בדצמבר 1990, פזמונט המצעד השבועי של רשת ג' מתאריך 8 בינואר 1991, פזמונט המצעד השבועי של רשת ג' מתאריך 26 בפברואר 1991, פזמונט המצעד השבועי של רשת ג' מתאריך 19 בפברואר 1991, פזמונט
ג'ון גוטי

ג'ון ג'וזף גוטי ג'וניור (באנגלית: .John Joseph Gotti Jr‏; 27 באוקטובר 1940 – 10 ביוני 2002) היה חבר במאפיה האמריקאית והבוס של משפחת הפשע גמבינו בעיר ניו יורק. גוטי קיבל את הכינוי "דון הטפלון", כי במשך תקופה ארוכה הצליח להתחמק מעונש (ההאשמות "לא נדבקו" אליו). הוא עלה ל"כס המלכות" לאחר רצח הבוס הקודם של המשפחה, פול קסטלנו (אנ'), ב-16 בדצמבר 1985, שהוא עצמו הזמין. בשיאו, גוטי היה אחד מהמאפיונרים החזקים והמסוכנים ביותר בארצות הברית. בשנים 1992–2002 גוטי שהה במאסר. ב-10 ביוני 2002 מת בכלא מסיבוכים של מחלת סרטן הגרון. בשנת 2023 הוציאה נטפליקס סדרה בשם "לגבור על גוטי" בת 3 פרקים אודות מאמצי ה-FBI להפיל וללכוד את ג'ו גוטי. מדיה וקבצים בנושא ג'ון גוטי בוויקישיתוף ביוגרפיה של ג'ון גוטי ג'ון גוטי, באתר "Find a Grave" (באנגלית) ג'ון גוטי, באתר אנציקלופדיה בריטניקה (באנגלית) Eudie Pak, 10 of the Most Powerful Mob Bosses of All Time, Biography (באנגלית אמריקאית) עתי"ם, ארה"ב: מת המאפיונר ג'ון גוטי, באתר ynet, 12 ביוני 2002